**A SZAKTERÜLETI ISMERETEKET SZÁMON KÉRŐ   
SZAKMAI ZÁRÓSZIGORLAT TÉTELEI**

**Közgazdásztanár MA (rövid ciklusú) [4 félév, 30+90 kredit]**

**PÉNZÜGY-SZÁMVITEL SPECIALIZÁCIÓ**

*A tanulmányaikat 2022 szeptemberében, illetve utána kezdő hallgatók számára*

1. **Módszerek a projekttervezésben**

Határozza meg a projekt fogalmát, jellemezze a "jó és kiváló projekt" ismérveivel, továbbá mutassa be a problémafa-célfa, valamint a logikai keretmátrix készítési és elemzési módszertanát a projekttervezéssel összefüggésben!

1. **Kockázat a projektmenedzsmentben**

Határozza meg a kockázat fogalmát, összetevőit, lehetséges típusait, csökkentési és kezelési lehetőségeiket  a projektekkel összefüggésben, továbbá mutassa be a projekt stakeholder és kompetencia-mátrix elemzések célját, módszertanát a projektkockázatokkal is összefüggésben!

1. **A pénzügyi és vezetői számvitel összehasonlítása**

Hasonlítsa össze a pénzügyi és a vezetői számvitelt különböző szempontok alapján   
(min. 8)! Ismertesse a vezetői számvitel célját, tárgyát, feladatait!

1. **Költségszámítás**

Mutassa be a hagyományos költségszámítási rendszert és hasonlítsa össze a tevékenység alapú költségszámítási rendszerrel!

1. **Pénzügyi kultúra**

Határozza meg a pénzügyi kultúra fogalmát, tartalmi elemeit különböző megközelítések mentén. Röviden foglalja össze a pénzügyi kultúra fejlesztésének szükségességét, a NAT ezirányú törekvéseit, valamint említsen jó gyakorlatokat, melyek a fiatalok pénzügyi tudatosságának javítását célozzák!

1. **Befektetés értelmezése (megtakarítás - befektetés - beruházás)**

A befektetések főbb fajtái, rendszerezésük, rövid jellemzésük. A befektetési környezet ügyfélköre, főbb szerepük (kiemelten: a háztartások megtakarításának makrogazdasági szerepe, a megtakarítási ráták értelmezése). Befektetési szempontok. A háztartások -mint befektetők és hitelfelvevők- kockázatai és a mérséklés lehetőségei (EBKM, THM, JTM, HFM, OBA, BEVA értelmezése).

1. **Pénzügyi eszközök (értékpapírok) értékelése**

A kötvényekjellegzetességei, az árfolyam meghatározása, a kötvényárfolyamra ható tényezők. A kötvények hozammutatói, kamatlábérzékenysége, a volatilitás mérése. Az állampapírok -államkötvények- kötvények jellegzetességei (árfolyamjegyzés, EHM értelmezése). A részvények jellegzetességei, az árfolyam meghatározása. A részvények értékeléshez használatos mutatók. A befektetési alapok, befektetési jegyek jellegzetességei (a befektetési alapok, mint portfóliók). A portfolióképzés célja. Az értékpapírportfóliók -részvényportfóliók- kockázatát meghatározó tényezők. Az elvárt hozam és a piaci kockázat kapcsolata (CAPM).

1. **Reáleszközök, beruházások értékelése**

A beruházás értelmezése, céljai. A beruházásértékelés és az értékpapírértékelés eltérései: a beruházások pénzáramai. Beruházási döntési szituációk, és a döntésekhez alkalmazható mutatók (a dinamikus mutatók kapcsolata és szerepük speciális döntési szituációkban).   
Az NPV előnyei és hátrányai: hagyományos beruházásértékelés vs. reálopciós értékelés.   
A reálopció jellemzői (a reálopció és a pénzügyi opció eltérései).

1. **A vállalatértékelés célja, dimenziói, módszerei**

A projektértékelés és a vállalatértékelés eltérései. A DCF alapú értékelés modelljei. A modellek összehasonlítása az értékelés dimenziója, a hozam-kategóriája, és a diszkontrátája alapján. A vállalatok (/részvények) értékének megítélésére alkalmazott főbb piaci mutatók jelzésértéke (kiemelten P/E, P/BV, EV/EBITDA). A piaci és a vállalati teljesítménymutatók összefüggése. A szervezetek látható és láthatatlan vagyona.

1. Ismertesse az **üzleti terv fogalmát, jellemzőit és követelményeit**! Mutassa be az üzleti terv készítésének céljait a lehetséges felhasználók figyelembevételével. Milyen egyéb tényezők befolyásolhatják még az üzleti terv felépítését és tartalmi összetevőit?
2. Ismertesse **az üzleti terv fejezeteit és azok tartalmát** vázlatosan! Tegyen különbséget a termelő és szolgáltató vállalatok üzleti tervének felépítése között!
3. Ismertesse **az erőforrástervezés** célját! Mutassa be a gépi terhelés-számítás tervezésének folyamatát, a kapacitás és átbocsátóképesség fogalmát, számításának menetét! Mutassa be az emberi erőforrás tervezés folyamatát, a munkaidő-mérleg összeállításának lépéseit!
4. **Költségek, költségelemzési módszerek**

A költségek csoportosítása. A költségek csoportosításának lehetőségei a pénzügyi számvitelben. Költségelemzési módszerek bemutatása. Részletesen mutassa be a tényezőkre bontás módszerét.

1. **Önköltségszámítás** szerepe, jelentősége a vállalkozások életében, számviteli szabályozása. Hagyományos költségallokációs módszerek bemutatása.
2. **Teljes költség kalkuláció** bemutatása: ÁKFN struktúra és alkalmazási területei.   
   A normatív és a pótlékoló kalkuláció összehasonlítása – jellemzőik, alkalmazási területeik, előnyeik-hátrányaik.
3. **Önköltségszámítás normatív kalkulációval**: normarendszer alkalmazási feltételei, jellemzői, normázható költségek, számviteli nyilvántartásuk, reagálási fok definíciója. A normatív és a pótlékoló kalkuláció összehasonlítása – alkalmazási területeik, előnyeik-hátrányaik.
4. **Kontrolling** helye a vállalat szervezetében, a kontrolling kapcsolatai más osztályokkal.   
   A kontrolling és a belső ellenőrzés kapcsolata. A kontrolling általános feladatai. Az elemzés célja, fogalma, fajtái és folyamata. Elemzési módszerek a kontrolling eszköztárában – statisztikai módszerek, eltéréselemzés, tényezőkre bontás módszere és fedezetszámítás bemutatása
5. **A pénzügyi kontrolling** feladata, a pénzügyi tervezés, mérlegterv, eredményterv, cash-flow terv. A mérleg vertikális és horizontális összefüggései.
6. A **beszámoló elemzés** célja, korlátai. Vagyoni helyzet elemzése – vertikális és horizontális mutatók és jelentésük. Likviditás mutatószámok és jelentésük. Jövedelmezőségi mutatók, eredménykategóriák, megtérülési ráták bemutatása.
7. Mutassa be az **eredmény-kimutatás** típusait, felépítését, az eredménykategóriák tartalmát, a bevételek, a költségek, ráfordítások tartalmát, könyvviteli hátterét, a költség-elszámolási változatokat, a két típusú eredmény-kimutatás közötti összefüggést, valamint a társassági adó megjelenítését az eredmény-kimutatásban! Mi a kapcsolat a mérleg és az eredménykimutatás között?